钦定古今图书集成/明伦汇编/氏族典/第107卷 > 裴满亨
## 钦定古今图书集成/明伦汇编/氏族典/第107卷 > 裴满亨

按《金史裴满亨传》：“满亨，字仲通，本名河西临潢府人。
其先世居辽海，后徙居临潢。亨性敦敏习儒，大定间，
收充奉职。二十八年擢第，升为奉御。章宗即位，擢监
察御史。内侍梁道儿恃恩骄横，亨劾奏其奸，迁镐王
府尉，出为定国军节度副使，三迁同知大名府事。承
安四年，改河南路按察副使，就迁本路副统军，中都”
西京等路按察使。泰和五年，改安武军节度使，转河
东南北路按察使。卒于官，赠嘉议大夫。